VIH แจงไม่ได้เป็นผู้ให้ข้อมูล หลังมีกระแสข่าวการเทกโอเวอร์
VIH แจงไม่ได้เป็นผู้ให้ข้อมูล กรณีมีข่าว "VIH เข้าตากลุ่มโรงพยาบาลยักษ์ใหญ่จ้องซื้อหุ้นเกิน 20%-เปิดกว้างเทกโอเวอร์" 
30 พ.ย. 2558

บริษัท ศรีวิชัยเวชวิวัฒน์ จำกัด (มหาชน) หรือ VIH ระบุว่า ตามที่ได้รับแจ้งจากฝ่ายกำกับการซื้อขาย ตลาดหลักทรัพย์แห่งประเทศไทย กรณีข่าวที่ปรากฏในหนังสือพิมพ์ เมื่อวันที่ 27 พฤศจิกายน พ.ศ. 2558 ว่า VIH เข้าตากลุ่มโรงพยาบาลยักษ์ใหญ่จ้องซื้อหุ้นเกิน 20% พร้อมขึ้นแท่นเป็นผู้ถือหุ้นใหญ่ พื้นฐานแกร่ง ปลอดหนี้ D/E ต่ำ 0.62 เท่า กำไรสะสมสูง แถมมีสินทรัพย์ในมือพร้อมสร้างมูลค่าเพิ่มในอนาคต จับตาปี 2558 โชว์กำไรสูงสุดในรอบหลายปีที่ 110 ล้านบาท หลังรับอานิสงค์ช่วงไฮซีซัน-เคาะราคา 7 บาท ด้าน “วิชัย วนดุรงค์วรรณ” เปิดกว้างเทกโอเวอร์
โดยบริษัทได้ออกมาชี้แจงว่าบริษัทไม่ได้เป็นผู้ให้ข้อมูลและไม่ทราบรายละเอียดของข่าวดังกล่าว